Foto's: Durbanse ongeluk eis 'n lewe, beseer 16 | Maroela Media
'n Sesjarige meisie is dood en 16 mense beseer nadat 'n bus en 'n minibustaxi Vrydagmiddag in Durban gebots het.
Volgens Chris Botha, 'n woordvoerder van Netcare 911, het die ongeluk by 'n kruising in Inandaweg plaasgevind. Dit is nog nie bekend hoe die ongeluk plaasgevind het nie.
Paramedici van verskeie nooddienste en die brandweer is na die toneel ontbied. "Sommige mense was nog in die verfrommelde wrak van die taxi vasgekeer. Paramedici moes op die wrak klim om die pasiënte te behandel terwyl brandweerbeamptes hulle uit die wrak gesny het," het Botha gesê.
Die sesjarige is op die toneel dood verklaar. Agt mense, waaronder 'n skoolmeisie, is kritiek beseer. Sy is met 'n helikopter na die Nkosi Albert Luthuli-hospitaal geneem. Die ander beseerdes is met verskeie ambulanse na omliggende hospitale geneem vir verdere behandeling.